A Bizottság határozata

(1999. november 16.)

a Vietnami Szocialista Köztársaságból származó halászati termékek behozatalára vonatkozó különleges feltételek megállapításáról

(az értesítés a C(1999) 3758. számú dokumentummal történt)

(EGT vonatkozású szöveg)

(1999/813/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK tanácsi irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,

mivel:

(1) A Bizottság egy szakértője ellenőrző látogatást tett a Vietnami Szocialista Köztársaságban a halászati termékek előállítása, tárolása és Közösségbe történő feladása körülményeinek ellenőrzése céljából.

(2) A Vietnami Szocialista Köztársaság halászati termékek egészségügyi vizsgálatára és ellenőrzésére vonatkozó jogszabályainak rendelkezései egyenértékűnek tekinthetők a 91/493/EGK irányelvben megállapítottakkal.

(3) A Vietnami Szocialista Köztársaságban a "National Fisheries Inspection and Quality Assurance Center (NAFIQACEN) of the Ministry of Fisheries" képes a hatályban lévő jogszabályok alkalmazásának hatékony ellenőrzésére.

(4) A 91/493/EGK irányelv 11. cikke (4) bekezdésének a) pontjában említett egészségügyi bizonyítvány megszerzésére vonatkozó eljárásnak ki kell terjednie egy bizonyítványminta meghatározására, a kiállítás nyelvére (nyelveire) vonatkozó minimumkövetelményekre, valamint a bizonyítvány aláírására jogosult személy beosztására.

(5) A 91/493/EGK irányelv 11. cikke (4) bekezdésének b) pontja értelmében a halászati termékek csomagolásán el kell helyezni egy jelölést, amely feltünteti a harmadik ország nevét és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát.

(6) A 91/493/EGK irányelv 11. cikke (4) bekezdésének c) pontja értelmében össze kell állítani az engedélyezett/nyilvántartásba vett létesítmények, feldolgozó hajók illetve hűtőházak jegyzékét. Össze kell állítani a 92/48/EGK irányelv [3] értelmében nyilvántartásba vett fagyasztóhajók jegyzékét. E jegyzékeket a NAFIQACEN Bizottságnak szóló közleménye alapján kell összeállítani. Ezért a NAFIQACEN feladata biztosítani a 91/493/EGK irányelv 11. cikkének (4) bekezdésében e célból megállapított rendelkezések betartását.

(7) A NAFIQACEN hivatalos biztosítékokat nyújtott a 91/493/EGK irányelv mellékletének V. fejezetében megállapított szabályok betartásáról, valamint az említett irányelvben megállapítottakkal egyenértékű, a származási létesítmények, feldolgozó hajók, hűtőházak vagy fagyasztóhajók engedélyezésére vagy nyilvántartásba vételére vonatkozó követelmények teljesítéséről.

(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A Vietnami Szocialista Köztársaságban a "National Fisheries Inspection and Quality Assurance Center (NAFIQACEN) of the Ministry of Fisheries" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.

2. cikk

A Vietnami Szocialista Köztársaságból származó halászati és akvakultúra-termékeknek az alábbi feltételeknek kell megfelelniük:

1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával és egyetlen lapból áll;

2. a termékeknek a B. mellékletben felsorolt, engedélyezett létesítményekből, feldolgozó hajókról, hűtőházakból vagy nyilvántartásba vett fagyasztóhajókról kell származniuk;

3. a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a "Vietnam" szót és a származási létesítmény, feldolgozó hajó, hűtőház vagy fagyasztóhajó engedélyezési/nyilvántartási számát.

3. cikk

(1) A 2. cikk 1. pontjában említett bizonyítványokat az ellenőrzés helye szerinti tagállam legalább egy hivatalos nyelvén kell kiállítani.

(2) A bizonyítványokon fel kell tüntetni a NAFIQACEN képviselőjének nevét, beosztását és aláírását, valamint a NAFIQACEN többi bejegyzéstől eltérő színű hivatalos pecsétjét.

4. cikk

Ennek a határozatnak a tagállamok a címzettjei.

Kelt Brüsszelben, 1999. november 16-án.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 187., 1992.7.7., 41. o.

--------------------------------------------------

A. MELLÉKLET

+++++ TIFF +++++

+++++ TIFF +++++

--------------------------------------------------

B. MELLÉKLET

I. ENGEDÉLYEZETT LÉTESÍTMÉNYEK JEGYZÉKE

Szám | Név | Cím |

003 DL 02 | Special aquatic products import and export company (Seaspimex) – Factory No 2 | Tan Binh district, Ho Chi Minh city |

008 DL 07 | An Giang fishery import-export company, workshop No 1 – Agifish | Long Xuyen town, An Giang province |

012 DL 12 | Song Huong import export seafoods company – Soseafood | Hue city, Thua Thien Hue province |

017 DL 21 | Seaprodex Tien Giang | My Tho city, Tien Giang province |

024 DL 32 | Thuan Phuoc seafoods and trading corporation – Thuan Phuoc Corporation | Hai Chau district, Da Nang city |

038 DL 103 | Cau Tre Enterprise – CTE Workshop No 3 | Tan Binh district, Ho Chi Minh city |

060 DL 110 | Kiengiang seaproducts import and export company (Kisimex) – Kien Giang export fish processing enterprise | Rach Gia town, Kien Giang province |

053 DL 121 | Ngoc HaCompany Ltd foodprocessing and Trading | Thu Duc district, Ho Chi Minh city |

067 DL 130 | Minh Hai Jostoco | Ca Mau town, Ca Mau province |

070 DL 132 | Soc Trang foodstuff and general import export company – Fimex VN | Soc Trang town, Soc Trang province |

063 DL 129 | Sagimexco | Sa Dec town, Dong Thap province |

077 DL 138 | Hung Thanh Phu Quoc fish sauce manufacture enterprise | Phu Quoc district, Kien Giang province |

078 DL 139 | Thanh Ha Co. Ltd | Phu Quoc district, Kien Giang province |

073 DL 134 | Can Tho – agricultural and animal products imex company Cataco | Can Tho city, Can Thoprovince |

058 DL 127 | Song Tien No 2ST2 | Chau Than district, Tien Giang province |

080 DL 141 | Phu Than frozen factory | Chau Thanh district, Can Tho province |

050 DL 118 | Minh Hai Sea products. Import and export Corporation new sea products processing factory | Ca Mau Town, Ca Mau province |

057 DL 125 | Hai Nam Co. Ltd | Phan Thiet town, Binhthuan province |

--------------------------------------------------